Mullaperiyar മൂന്ന് ഷട്ടറുകള് തുറന്നിട്ടും മുല്ലപ്പെരിയാറില് ജലനിരപ്പ് 138 അടിക്ക് മുകളില് തന്നെ ജാഗ്രത ഇടുക്കി: മുല്ലപ്പെരിയാര് അണക്കെട്ടില് ഇന്നലെ രാത്രിയോടെ മൂന്നാമത്തെ ഷട്ടര് തുറന്നെങ്കിലും ജലനിരപ്പ് 138 അടിക്കു മുകളില് തന്നെ തുടരുകയാണ്. ഇടുക്കിയിലേക്ക് തുറന്ന് വിടുന്ന വെള്ളത്തിന്റെ അളവും വര്ദ്ധിപ്പിച്ചു.മുല്ലപ്പെരിയാര് അണക്കെട്ടില് ഇപ്പോള് മൂന്ന് ഷട്ടറുകളാണ് തുന്നിരിക്കുന്നത്. സെക്കന്ഡില് 825 ഘനയടി വെള്ളമാണ് ഇപ്പോള് സ്പില് വേ വഴി പുറത്തേക്ക് ഒഴുക്കുന്നത്. പെരിയാറിലെ ജലനിരപ്പ് ഒന്നര അടിയോളം ഉയര്ന്നിട്ടുള്ളതിനാല് തീരത്ത് ജാഗ്രത തുടരുകയാണ്.അണക്കെട്ട് തുറക്കുന്ന സാഹചര്യത്തില് ആദ്യം ഉയര്ത്തിയത് രണ്ടാം നമ്ബര് ഷട്ടറാണ്. ഇതിലൂടെ സെക്കന്ഡില് 250 ഘനയടി വെള്ളം കൂടി ഒഴുക്കി വിടും. ജലനിരപ്പ് കുറയ്ക്കണം എന്ന കേരളത്തിന്റെ ആവശ്യം Keralas Demand പരിഗണിച്ചാണ് ഒരു ഷട്ടര് കൂടി ഉയര്ത്തിയത്. ഇതോടെ പുറത്തേക്ക് ഒഴുക്കുന്ന വെള്ളത്തിന്റെ അളവ് 825 ഘനയടി ആയി ഉയരും. നിലവില് 2,3,4 ഷട്ടറുകളാണ് ഉയര്ത്തിയിരിക്കുന്നത്. കൂടുതല് ഷട്ടര് ഉയര്ത്തി എങ്കിലും ആശങ്ക വേണ്ടെന്ന് റവന്യു മന്ത്രി കെ രാജന് Minister K Rajanപറഞ്ഞു. ജാഗ്രത തുടരണമെന്നും അദ്ദേഹം അറിയിച്ചു.മുല്ലപ്പെരിയാര് അണക്കെട്ടില്നിന്നും വെള്ളിയാഴ്ച രാവിലെ ഏഴരയോടെ തുറന്നുവിട്ട വെള്ളം നാലര മണിക്കൂറിനു ശേഷം പതിനൊന്നരയോടെയാണ് ഇടുക്കി ജലാശയത്തില് എത്തിയത്. ഉടുമ്ബന്ചോലയില് ഉപ്പുതറ പാലത്തിനു സമീപമാണ് വെള്ളം ആദ്യം എത്തിയത്. മുല്ലപ്പെരിയാറില്നിന്നും നിലവില് സെക്കന്ഡില് 14,000 ലിറ്റര് വെള്ളം മാത്രം ഒഴുക്കി വിടുന്നതിനാല് സാവധാനമാണ് ഒഴുക്ക്.ചെറിയതോതില് മാത്രം വെള്ളം എത്തുന്നതിനാല് ഇടുക്കി ജലാശയത്തില് ജലനിരപ്പ് നേരിയ തോതില് മാത്രമേ ഉയരുകയുള്ളൂ എന്ന് അണക്കെട്ട് ഗവേഷണ വിഭാഗം അധികൃതര് പറഞ്ഞു. ഇടുക്കി ഡാം Idukki Dam തുറക്കേണ്ട സാഹചര്യമില്ലെന്നു കെഎസ്ഇബി KSEB അറിയിച്ചു. 2398.30 അടിയാണ് ഇടുക്കി ഡാമിലെ ഇപ്പോഴത്തെ ജലനിരപ്പ്. രണ്ടു ദിവസമായി മഴയും നീരൊഴുക്കും കുറവാണ്. ജലനിരപ്പ് താഴ്ന്നതോടെ ഇടുക്കി അണക്കെട്ടിലെ റെഡ് അലര്ട്ട് പിന്വലിച്ച് ഓറഞ്ച് അലര്ട്ട് പ്രഖ്യാപിച്ചു.ആശങ്കപ്പെടേണ്ടതില്ല: മന്ത്രിമാര്മുല്ലപ്പെരിയാര് ഡാമില് നിന്ന് തുറന്നു വിടുന്ന വെള്ളത്തിന്റെ അളവ് നിലവിലുള്ള 550 ക്യൂസെക്സില് നിന്ന് 275 ക്യൂസെക്സ് കൂടി ഇന്ന് രാത്രി മുതല് അധികമായി ഒഴുക്കും. ഇതോടെ ഡാമില് നിന്ന് 825 ക്യൂസെക്സ് വെള്ളം പുറത്തേക്ക് ഒഴുകുമെന്നും ജനങ്ങള് ആശങ്കപ്പെടേണ്ടതില്ലെന്നും റവന്യു മന്ത്രി കെ. രാജനും ജലവിഭവ വകുപ്പ് മന്ത്രി റോഷി അഗസ്റ്റിനും അറിയിച്ചു. പെരിയാറിന്റെ കരകളിലുള്ളവര് ജാഗ്രത പുലര്ത്തണമെന്ന് ജില്ലാ കളക്ടര് ഷീബാ ജോര്ജ് അറിയിച്ചു.മഴ ശക്തമായേക്കുംസംസ്ഥാനത്ത് ഇന്നും മഴ ശക്തമായേക്കാമെന്നാണ് കാലാവസ്ഥാ വകുപ്പിന്റെ മുന്നറിയിപ്പ്. കണ്ണൂര്, കാസര്കോട് ഒഴികെയുള്ള 12 ജില്ലകളില് നാളെ യെല്ലോ അലര്ട്ടാണ്. ബംഗാള് ഉള്ക്കടലിലെ ന്യൂനമര്ദ്ദം തെക്കന് തമിഴ്നാട് നീരത്തേക്ക് സഞ്ചരിക്കുന്നതിനാല് അതീവ ജാഗ്രതയിലാണ് കേരളം. മറ്റന്നാള് ശക്തമായ മഴയ്ക്ക് സാധ്യതയുണ്ടെന്നാണ് വിലയിരുത്തല്. ഐഎംഡി IMD യെല്ലോ അലര്ട്ടാണ് പ്രഖ്യാപിച്ചിട്ടുള്ളത് എങ്കിലും ശനിയാഴ്ച ഓറഞ്ച് അലര്ട്ടിന് സമാനമായ ജാഗ്രത വേണമെന്നാണ് സംസ്ഥാന ദുരന്ത നിവാരണ അതോറിറ്റിയുടെ നിര്ദ്ദേശം. മധ്യ തെക്കന് കേരളത്തില് കൂടുതല് മഴയ്ക്ക് സാധ്യതയുണ്ട്. മലയോരമേഖലകളില് കാര്യമായ മഴയുണ്ടായേക്കും. ഇടിമിന്നലിനും ശക്തമായ കാറ്റിനും ഉയര്ന്ന തിരമാലകള്ക്കും സാധ്യതയുണ്ട്. മത്സ്യതൊഴിലാളികള് കടലില് പോകരുതെന്നും നിര്ദ്ദേശമുണ്ട്.